І вось інтрыга вырашылася: Гран-пры журы прысудзіла Ксеніі Несцярэнцы (Расія), першую прэмію і прыз глядацкіх сімпатый заваявала Ларэн Мішэль з ЗША, другую атрымаў яшчэ адзін прадстаўнік Расіі Дзмітрый Іванчэй, а трэцюю падзялілі паміж сабой амерыканец Эмет О'Хэнлан і беларуска Настасся Малашкевіч (Вахомчык). Акрамя таго, былі ўручаны дадатковыя заахвочвальныя прызы Кацярыне Марозавай з Расіі і Сульбарану Ойката Андрэс Эстэбану з Венесуэлы і некалькі спецыяльных прэмій — так, беларус Андрэй Сялюцін атрымаў у якасці ўзнагароды стажыроўку ў маладзёжнай праграме Вялікага тэатра Расіі, расіянка Ксенія Несцярэнка — тое самае запрашэнне на міжнародны конкурс у Францыю і праслухоўванне ў Нямецкую оперу на Рэйне, Эмета О'Хэнлана запрасілі выпрабаваць свае сілы ў Дзюсельдорфе, а Кацярыну Марозаву — у Сочы. І хто ведае — магчыма, праз год-другі мы зноў пачуем кагосьці з іх на сцэне беларускай оперы, але ўжо ў якасці сусветных зорак?..